Diari Oficial de la Generalitat Valenciana


Sumari del DOGV 9584, del 27-04-2023 (2023/4231)

Anunci de la informació pública del projecte d'ordre de la Conselleria d'Hisenda i Model Econòmic per la qual s'estableix l'obligatorietat, per a determinats subjectes, de la presentació i pagament per via telemàtica de determinats models d'autoliquidació de l'Impost sobre Transmissions Patrimonials i Actes Jurídics Documentats, Impost de Successions i Donacions, i tributs sobre el joc..
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9584

Data del DOGV
:   27-04-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/4231


Data del document
:   11-04-2023

Organisme emissor
:   Conselleria d'Hisenda i Model Econòmic

Tipus de document
:   Anunci

Descriptors 

:   * Conselleria d'Hisenda i Model Econòmic
    * cooperació administrativa

Anunci de la informació pública del projecte d'ordre de la Conselleria d'Hisenda i Model Econòmic per la qual s'estableix l'obligatorietat, per a determinats subjectes, de la presentació i pagament per via telemàtica de determinats models d'autoliquidació de l'Impost sobre Transmissions Patrimonials i Actes Jurídics Documentats, Impost de Successions i Donacions, i tributs sobre el joc.. [2023/4231]  
  
Mitjançant la Resolució de 7 de març de 2023, de la Conselleria d'Hisenda i Model Econòmic, s'inicia l'expedient administratiu del projecte d'ordre de la Conselleria d'Hisenda i Model Econòmic per la qual s'estableix l'obligatorietat, per a uns certs subjectes, de la presentació i pagament per via telemàtica de determinats models d'autoliquidació de l'Impost sobre Transmissions Patrimonials i Actes Jurídics Documentats, Impost de Successions i Donacions, i tributs sobre el joc.  
  
A fi de donar publicitat a la tramitació del mencionat projecte de disposició, s'obri un període d'informació pública durant el termini de quinze dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que estableixen l'article 133.2 de la Llei 39/2015, d'1 d'octubre, del procediment administratiu comú de les administracions públiques; els articles 42 i 43.1.c de la Llei 5/1983, de 30 de desembre, del Consell; l'article 47 de la Llei 2/2015, de 2 d'abril, de transparència, bon govern i participació ciutadana; i els articles 48 i 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat.  
  
El text del projecte podrà ser consultat en la pàgina web de la Conselleria d'Hisenda i Model Econòmic, en l'adreça electrònica següent:  
  
http://www.hisenda.gva.es/va/normativa-en-tramitacion  
  
Les al·legacions, suggeriments o observacions efectuats podran ser remesos per un escrit dirigit a la Subdirecció General de Tributs, per qualsevol de les formes establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
València, 11 d'abril de 2023.- El director general de Tributs i Joc: Rafael Beneyto Cabanes.